section_heading: Povijest
paragraph_text: 2001. predstavnici KK Bosne, KK Budućnosti, KK Cibone i KK Olimpije osnivaju Jadransku ligu u koju se uključuju i drugi predstavnici iz BiH, Hrvatske i Slovenije. Naredne sezone u ligi se natjecala KK Crvena zvezda, prvi klub iz Srbije, kao i izraelski Maccabi Tel Aviv. Maccabi je napustio ligu iduće sezone, a u ligu su stupili ostali klubovi iz tadašnje SCG. U sezoni 2003./04. liga je proširena na 14 klubova, 2004./05. na 16 klubova, da bi se u iduće sezone vratila na 14 klubova.